<classify> KINSHASA, DRC TIMU ya Kampeni ya mgombea urais nchini hapa,Felix Tshisekedi, imesema wawakilishi wa kambi yao wamekutana na kambi ya Raisanayemaliza muda wake, Joseph Kabila kufanya makabidhiano ya amani ya madaraka. Kambi ya Kabila hata hivyo imekanusha kuwapona mikutano hiyo tangu kufanyika kwa uchaguzi wa Desemba 30, mwaka jana ambaomatokeo yake ya awali yanatarajiwa kutangazwa baadae wiki hii. Uchaguzi huo ulilenga kuleta mabadiliko yakwanza ya kidemokrasia nchini hapa katika kipindi cha miaka 59 ya uhuru, lakiniwasiwasi unazidi kuenea huku baadhi ya wanasiasa wa upinzani wakiituhumu Serikalikwa kujaribu kuiba kura. Tshisekedi aliwania urais dhidi ya mgombea aliyeteuliwana Kabila mwenyewe, Emmanuel Ramazani Shadary, na kiongozi mwingine wa upinzani,Martin Fayulu, ambaye kura za maoni kabla ya uchaguzi huo zilionesha akiongozakinyanganyiro hicho. Ripoti za mawasiliano kati ya kambi za Tshisekedina Kabila zimezusha shaka miongoni mwa wafuasi wa Fayulu. Wanahofia kuwa huenda Kabila anajaribukujadili ugawanaji wa madaraka na Tshisekedi baada ya kuona kile ambacho wanadiplomasiawengi wanaamini mgombea wake Shadary anaburuza mkia katika matokeo. Kwenye mkutano na wanahabari, Katibu Mkuu wachama cha Tshisekedi cha UDPS, Jean-Marc Kabund, alisema mawasiliano kati yakambi mbili yanalenga maridhiano ya kitaifa, na kwamba UDPS inapinga serayoyote ya kulipiza visasi. Viongozi hawa wawili Kabila naTshisekedi wana masilahi katika kukutana kuandaa mazingira ya amani na ya ustaarabuya kukabidhiana madaraka, alidai Kabund. Hata hivyo, Msemaji wa Tshisekedi, VidiyeTshimanga, alisema Kabila na Tshisekedi hawajakutana ana kwa ana, lakini kwambawawakilishi wao wamekutana mara kadhaa. Kabila anatazamiwa kuachia ngazi baadae mwezihuu baada ya kukaa madarakani kwa miaka 18. Kukataa kwake kuondoka wakati muhula wakeulipomalizika rasmi mwaka 2016 kulisababisha maandamano ambayo vikosi vyausalama viliua watu wengi. Hata hivyo, Barnabe Kikaya bin Karubi, mmojawa washauri wa Kabila na msemaji wa Shadary, alikanusha kuwapo mawasiliano yoyotena Tshisekedi au wawakilishi wake. Katika mkutano wake na waandishi wa habarisiku ya Jumanne, muungano wa vyama tawala umeituhumu kampeni ya Fayulu na maaskofukwa kujaribu kuchochea vurugu za baada ya uchaguzi katika taifa hilo kubwalenye utajiri wa madini. Wiki iliyopita, maaskofu hao walisema wanajuamshindi wa uchaguzi, tangazo lililotazamwa na wengi kama onyo kwa mamlaka dhidiya wizi wa kura. Kabund alimtaja Tshisekedi kama mshindi wauchaguzi huo, lakini hakusema alikuwa anajengea hoja yake kwa msingi gani. Kambi ya Shadary ilisema inatarajia kushindahuku ile ya Fayulu pia ikisema alikuwa katika nafasi imara ya kuibuka kidedea.  <topic>: kimataifa 